**ტექნიკური დავალება**

ტექნიკური დავალება ითვალისწინებს კ/ს "ახალციხე-500/400/220"-ის ტერიტორიაზე სასაწყობე მეურნეობის ნახევრად ღია ტიპის ფარდულის მოწყობის საპროექტო –სახარჯთაღრიცხვო დოკუმენტაციის შედგენას.

ნახევრად ღია ტიპის სასაწყობე მეურნეობის ფარდულის მოწყობის პროექტი უნდა ითვალისწინებდეს სამუშაოებს კ/ს"ახალციხე-500/400/220"-ის ტერიტორიაზე:

სასაწყობე მეურნეობის ფარდულისათვის სამშენებლო მოედნის მოწყობას (მიწის მოჭრა, ადგილის მოსწორება გრუნტის ტიპის და რაოდენობის დადგენა), ფარდული უნდა იყოს ნახევრად ღია ტიპის (1600 მ2, სიმაღლე არანაკლებ 6მ).

გარე გვერდები და უკანა მხარე დახურული ლითონის ბადით, კონსტრუქცია უნდა იყოს აგებული ლითონის კუთხოვანების, კოჭების, მილ-კვადრატების და მილების გამოყენებით, (ლითონის კონსტრუქცია შეიღებოს სპეციალური ანტიკოროზიული საღებავით), გადახურვა (მოთუთიებული თუნუქის სქელი ფურცლით ან სენდვიჩ პანელით. საჭიროებისამებრ), ძირი მოხრეშილი (უნდა უძლებდეს დიდ სატვირთო მანქანას). ლითონის კარით და საკეტით.

პროექტი უნდა ითვალისწინებდეს მიწის გეოლოგიური და ფარდულის კონსტრუქციული მდგრადობის გაანგარიშებას (ტოპოგრაფიული გეგმისა და გეოლოგიური დასკვნის (რომელიც მომზადებულია მიმდებარე ტერიტორიზე უკვე არსებული სასაწყობო ფართისათვის) მიწოდებას უზრუნველყოფს შემსყიდველი). იმ შემთხვევაში, თუ შემსრულებელი მიიჩნევს, რომ აუცილებელია ახალი გეოლოგიური დასკვნის მომზადება, მისი დაზადების ფასი გამოყოფილი უნდა იყოს ცალკე.

აგრეთვე ნახევრად ღია ტიპის სასაწყობე მეურნეობის ფარდულის მოწყობის დაპროექტების დროს გათვალისწინებული უნდა იყოს ადგილობრივი კლიმატური პირობები :

ქარის მაქსიმალური სიჩქარე 130 კილომეტრი საათში,

მაქსიმალური ტენიანობა 75% წელიწადში,

ჰაერის მაქსიმალური ტემპერატურა +35, მინიმალური -25 გრადუსი,

ზღვის დონიდან არის დაახლოებით 1100მ,

მაქსიმალური თოვლის საფარის სისქე რეგიონში 120-130სმ,

შემსრულებელმა უნდა წარმოადგინოს აღნიშნული საპროექტო–სახარჯთაღრიცხვო დოკუმენტაციის ექსპერტიზის დასკვნა ექსპერტიზის ბიუროს მიერ.

საპროექტო-სახარჯთაღრიცხვო დოკუმენტაცია უნდა მოიცავდეს:

* განმარტებით ბარათს;
* საპროექტო-სახარჯთაღრიცხვო დოკუმენტაციას წარმოდგენილ ალბომებისა და ელექტრონული ვერსიის სახით. სრული პაკეტი PDF ფორმატში, (ხარჯთაღრიცხვა, დეფექტური აქტი სატენდერო წინადადებისთვის, კონსტრუქციული, არქიტექტორული და ვიზუალური ნახაზები) 3 ეგზემპლარად.

შედგენილი პროექტი უნდა იძლეოდეს სრულყოფილ ინფორმაციას, რომლის საფუძველზეც შესაძლებელი იქნება:

* კ/ს "ახალციხე-500/400/220"-ის ტერიტორიაზე სასაწყობე მეურნეობის ნახევრად ღია ტიპის ფარდულის მოწყობის სამუშაოებზე ტენდერის გამოცხადება და გამარჯვებული ორგანიზაციისათვის სამუშაოების წარმოებას.

საპროექტო ორგანიზაცია ვალდებულია მოთხოვნის საფუძველზე უზრუნველყოს სამუშაოების მიმდინარეობის დროს მონიტორინგის წარმოება და საპროექტო დოკუმენტაციაში ცვლილებების შეტანა (საჭიროების შემთხვევაში).